Awak tahukah betapa mahalnya benda ini?
Tuan Yamada! Apa yang tuan buat?
En. Hashimoto! Tolong saya alihkan meja ini cepat!
Cepatlah!
Kita tak ada masa untuk semua ini, tuan!
Tuan perlu uruskan situasi ini!
Tentera Jepun dan pasukan polis bergaduh dan saling tembak-menembak.
Sekarang, orang Joseon pun dah terlibat. Kacau-bilau jadinya!
Apa saya patut buat?
Penguasa Ōoka pun dah cedera parah kerana ditembak.
Kalau kita tak siasat situasi ini, kita pun akan mati.
Lampu itu…
Bagaimana nak alihkannya?
Ia barang termahal di sini.
Jangan mengalah. Buatlah keputusan!
Saya tak mampu…
Tuan Yamada!
Saya tahu.
Biar dia uruskan. Bolehlah saya lepas tangan.
Jang Ki-ryong.
SONG OF THE BANDITS
Jangan tembak!
Biar aku yang bunuh dia.
Berhenti!
Berdiri dengan kau di sini buat aku teringat
kejadian di Gurye 11 tahun lepas.
Aku setuju.
Kalau kau ikut dan dengar cakap aku,
taklah kita jadi macam ini.
Aku dah cuba ikut kau.
Tapi aku tak sanggup.
Aku rasa jijik sangat.
Kau pandai cakap saja.
Aku akan bunuh kau dengan baik.
Sebagai hadiah terakhir seorang tuan kepada hambanya.
Celaka!
Aku takkan bunuh kau.
Kalau boleh, aku nak sangat dan hampir buat…
tapi aku tak mampu.
Sekarang, kau dah tak boleh pegang pistol.
Jadi, jangan lagi ganggu kaum sendiri
dan sedarlah yang kau Lee Gwang-il, orang Joseon,
bukan askar Jepun bernama Shohei Miura.
Kembalilah seperti dulu…
sebelum kau berpakaian begitu.
Faham?
Saya tak…
Saya tak ingat dia.
Malah saya suruh dia pulang hidup-hidup.
Dialah yang selamatkan saya berkali-kali.
Namun, selepas berhari-hari bersama pun,
saya masih tak perasan.
Saya tak boleh tinggalkan dia.
Tolong berhenti.
- Saya tak boleh biar dia mati. - Tidak.
Awak tak perlu buat begitu.
- Beri saja arahan, tuan. - Jangan tembak.
Kita akan tangkap dia hidup-hidup.
Tangkap hidup-hidup?
Kenapa tuan nak biar dia hidup?
Itu arahan aku, dengar sajalah cakap aku!
Itu satu arahan.
Arahan?
Celaka!
Miura, kau dah gila?
Hoi.
Cakap biar elok sikit, Ishida.
Aku orang atasan kau.
Aku dah bosan melayan sampah Joseon bodoh macam kau
sebagai pegawai atasan!
Kau dengan kawan kau boleh pergi mati!
Kami datang untuk ambil wang daripada orang yang tak dikenali.
Mestilah kami dah buat persediaan.
Yakinilah kami.
Lagipun, kami…
Perhatian!
Acu ke arah mereka berdua!
…tentera kemerdekaan.
Tem……
Semua askar! Berundur!
Lari!
Larilah kalau kau tak mahu mati!
Lepaskan aku, sial!
Gwang-il!
Larilah, bodoh, dan jangan sekali-kali kembali.
Tak guna…
Kita berpisah di sini. Kawan saya akan hantar awak ke stesen.
Tolong gunakannya sebaik mungkin demi kemerdekaan negara kita.
Baiklah.
Terima kasih atas usaha awak.
Jumpa lagi apabila kita merdeka.
Encik!
Maaf. Boleh encik tolong saya sikit?
Ambil senjata dan peluru saja!
Buat dengan pantas!
Baik!
Awak tentu kawan Seon-bok. Awak cedera?
Saya tak apa-apa.
Orang kami ada bersama kawan wanita awak.
Awak tak perlu risau.
Baiklah.
Awak masih di sini.
Mujurlah saya tak terlambat.
Ini surat daripada Cik Nam.
Dia nak beri sendiri, tapi tak berkesempatan.
Aku tulis surat ini untuk meluahkan perasaan aku.
Semasa aku tiba di Gando,
aku dapat rasakan sinar harapan di kota meriah ini
yang takkan dapat aku bayangkan di Gyeongseong.
Namun begitu, selepas beberapa hari,
aku sedar harapan itu hanya fatamorgana.
Kota meriah ini bukan milik kita
dan aku dapat lihat sendiri bahawa harapan takkan menjadi kenyataan
bagi penduduk Joseon.
Aku rasa takut dan khuatir.
Aku rasa bersalah atas kematian mereka.
Aku rasa lemah kerana tak terdaya merealisasikan matlamat perjuangan aku.
Ketika itulah kita bertemu.
Siapa kau?
Ketika segala harapan sudah punah,
dan hati aku dipenuhi rasa benci dan putus asa,
kau ajar aku sesuatu yang amat bermakna.
Sekarang, keadaannya suram dan cik tak nampak apa-apa.
Kata-katamu menyedarkan aku
bahawa sekiranya aku mengalah kerana gagal melihat harapan,
maka sesatlah aku dalam kegelapan selamanya.
Jadi, mulai sekarang,
aku akan mengimpikan harapan sambil terus bersabar.
Aku akan terus berjuang sehingga Joseon mencapai kemerdekaan.
Aku berharap dan berdoa
agar impian kau untuk memiliki rumah di tanah sendiri
juga menjadi kenyataan.
Aku harap kita berjumpa lagi,
dan sementara itu, saat kita bersama
akan aku kenang selamanya.
Terima kasih atas bantuan awak. Semoga kita jumpa lagi.
Awak ada terfikir untuk sertai tentera kemerdekaan?
Saya ada tanggungjawab lain. Jumpa lagi.
Jangan pula pergi ke Myeongjeong.
Keadaan di sana amat berbahaya.
Saya terpaksa. Keluarga saya menunggu di sana.
Mari kita pulang. Ayuh!
Baik!
Kau boleh berundur sekarang.
Biar kami yang ambil alih.
Baik.
Eon-nyeoni, ini perjuangan kami.
Bukan perjuangan kamu.
Kamu berhentilah sekarang dan pergi dari sini.
Mengarutlah. Aku takkan berhenti selagi aku belum selesai.
Lantaklah kalau aku mati…
Kamu gilakah?
Boleh kamu kata kamu sanggup mati di sini?
En. Choong-soo.
Apa masalah encik sebenarnya?
Kenapa encik nak saya nampak jahat?
Pergi sekarang,
kalau tidak, aku bunuh kamu.
En. Choong-soo…
Kami taklah terdesak sangat sampai minta bantuan pembunuh upahan.
Berambus sekarang!
Encik dah melampau.
Baiklah.
Encik matilah di sini.
Budak tak tahu diuntung.
- Bagaimana keadaannya? - Berbahaya. Duduk diam-diam!
Aku nak hantar Yoon. Aduh. Penatnya.
Peluru aku dah habis!
- Pergi ambil! - Apa?
- Cepatlah! - Alamak!
- Peluru! - Celaka betullah!
Hei! Byeong-man, kau nak ke mana? Setan…
Siaplah kau.
Sampai esok pun…
aku boleh balun kau!
- San-gun. - Duduk diam-diam!
Aku bawa pelurulah!
- Aku terlupa. - Nah.
Bagus.
Aduh, kaki aku…
Banyak ini saja?
Ya. Janganlah tembak sampai tak ingat dunia.
- Tapi musuh banyak! - Pandai-pandailah kau catu!
Apa…
Kenapa?
Dua kapak? Kau main tipu.
Aku guna satu saja.
Celaka!
Penembak hendap!
Jangan bergerak.
Mana dia?
Cari dia cepat.
Tak guna.
- Kau nampak dia? - Tak.
Tengoklah lagi!
Aduh…
Habislah aku.
Bos, mana bos pergi?
Aku dah jumpa.
Kau dah nampak dia? Di mana?
Di mana?
- Angkat tangan. - Kenapa?
Angkat sajalah.
Kenapa?
Kita dah kantoi?
Lee Yoon.
Di mana dia?
Di mana Lee Yoon?
Apa aku patut buat sekarang?
Hei.
Kau pilihlah.
Patah balik atau jalan terus?
Aku dah gila gamaknya.
Betulkah kita akan balik dalam keadaan begini?
Manalah aku tahu. Tanyalah orang lain.
Yalah.
Aduhai.
Diam. Jangan bertindak melulu.
Takkanlah aku nak tengok saja?
Kita tak dapat bantu sekarang.
Kita perlu tunggu saat yang sesuai.
Hei, kau cakap macamlah ini masalah kecil.
Semua orang itu orang kampung kau.
Kau sepatutnya selamatkan mereka, bukannya tunggu…
Memanglah mereka amat penting bagi aku.
Kau ingat kau berani sangat, ya?
Kau berlagak saja macam berani.
Jadi, jangan serang melulu kalau kau tak mahu mati katak.
Kau menyedihkan betul.
Aku takkan matilah.
Kau ingat kau masih hidup kerana kau handal?
- Kau cuma bertuah, faham? - Tidak, aku tak faham.
Jika kau nak membebel, lebih baik kau berambus.
Aku nak bantu En. Choong-soo.
Aku faham yang kau rasa terhutang budi kepadanya,
tapi ingat, nyawa kau berharga juga.
Remuk hati dia nanti kalau kau mati.
Ikut aku.
Apa maksud awak?
Kamu nak berkuasa sepenuhnya terhadap tahanan?
Jeneral ingin ambil peluang ini untuk hapuskan
tempat persembunyian mereka di Taepyeong-dong.
Tapi En. Yamada pun tentu tahu yang kami tak…
Kamu tak tahu lokasinya di Taepyeong-dong.
Dengar kata tiada sesiapa yang tahu selepas Nodeoksan mati.
Orang Joseon pun tak ramai yang tahu.
Ya, memang betul.
Sebab itulah kami mahu encik biar kami uruskan mereka.
Mereka takkan dedahkan lokasinya dengan hanya ugutan.
Encik pun tentu tahu.
Tapi perlukah sampai begitu sekali?
Hukum saja beberapa ketua mereka. Itu pun dah cukup…
Tak boleh.
Kami tunaikan permintaan encik,
jadi sekarang encik kenalah tunaikan permintaan kami pula.
Barulah kita boleh terus saling percaya.
Tak begitu?
Kenapa kamu nak serang Taepyeong-dong?
Aku akan bunuh dia.
Lee Yoon.
Kita mesti tangkap dan bunuh ketua mereka.
Ini rumah pengurus cawangan Gando organisasi aku.
Tapi kita boleh gunakannya.
Sekarang, dia di hospital kerana ditembak.
Tapi dia enggan beritahu apa-apa tentang penembak itu.
Dia tak mahu nyawa aku terancam.
Kalau aku jumpa jantan celaka itu,
aku akan sembelih dia.
Aku dah bertenang dan berundur macam yang kau suruh,
jadi apa rancangannya?
Apa kita akan buat?
Kita tunggu sampai senja.
Tahap penglihatan yang rendah akan membantu kita.
Kemudian?
Seorang alih perhatian Jang Ki-ryong,
manakala seorang lagi selamatkan mangsa di balai.
Orang yang lebih mahir patut alihkan perhatian.
Lagi lama dia buat, lagi lama kita boleh selamatkan mangsa.
Baiklah, biar aku yang buat.
Aku yang akan buat.
Kau selamatkanlah mangsa. Itu lebih penting.
Tidak. Aku tak percayakan kau!
Bagaimana kalau kau mati sejurus selepas itu?
Penyamun dan polis tentu akan tunggu kita keluar.
Habislah kita semua.
Itu takkan berlaku.
Kenapa?
Kerana aku handal.
Kau cakap besar sekarang?
Amboi, tiba-tiba saja kau membongak sampai aku pun hampir setuju.
Kau tahu apa aku rasa apabila bercakap dengan kau?
Apa?
Baiklah.
Aku nak ambil peluru Seon-bok. Kau berehatlah.
Entah berapa lama kau dah berjaga.
Terima kasih.
Untuk apa?
Kerana aku dapat tunaikan janji dengan Cik Hee-shin.
Juga kerana tak melupakan En. Choi.
Tidurlah.
Kami dah dapat kebenaran
daripada En. Yamada untuk menguruskan kalian.
Kami cuma mahu satu benda saja.
Lokasi…
kampung kamu, Taepyeong-dong.
Malaun itu mahukan lokasi Taepyeong-dong.
Orang yang beri jawapannya boleh hidup.
Tapi mereka yang enggan akan mati.
Mereka akan bunuh kalau kita tak beritahu.
Kamu dengar sini baik-baik!
Meskipun…
kita semua terpaksa mati di sini,
kita harus lindungi…
Kita harus lindungi keluarga kita.
Jangan terpedaya…
Encik!
Kamu.
Di mana Taepyeong-dong?
Hei, tunggulah giliran kau!
Beritahu aku!
Di mana Taepyeong-dong?
Diamlah, bodoh!
Cheon-man!
Di mana Taepyeong-dong?
Celaka!
Kawan. Kau nak beritahu mereka?
Aku bukan pandai tentukan arah.
Entah-entah dalam kubur pun aku boleh sesat.
Kita pergilah bersama. Aku akan pimpin kau.
Aku pun dah bosan dengan kalian!
Kakak nak beritahu?
Apa gunanya hidup tanpa kamu semua?
Marilah kita mati sama-sama.
Geumsu, tidak!
Di mana Taepyeong-dong?
Datang dekat sikit.
Nanti baru aku beritahu.
Kau tak berani, ya?
Datanglah cepat.
Aku beritahu kalau kau datang dekat.
Cakaplah.
Kau ingat aku apa?
Aku akan beritahu!
- Jangan, Nam-chun! - Tidak!
- Jangan! - Dia akan bunuh kita!
Aku akan beritahu lokasinya.
Pak cik!
Tapi biarlah aku
dan anak aku, Ye-bun, hidup.
Nam-chun!
- Nam-chun! - Kau dah gila?
Diam, Choong-soo!
Nam-chun!
Apa masalah kau?
Kau penyebab semua ini, Choong-soo!
Aku dah kata jangan masuk campur.
Aku dah suruh kau lupakan Yoon dan minta kau lindungi kampung kita!
Tengoklah kita sekarang!
Apa semua ini?
Tengoklah nasib kita angkara kau dan Yoon.
Hei.
Aku akan bawa kau ke Taepyeong-dong,
tapi tolonglah…
En. Kim!
- Pak cik. - En. Kim!
Aku akan bawa kau ke kampung kami.
Aku akan tunjuk jalan pintas supaya kita cepat sampai.
Tapi tolonglah… Ye-bun kesayanganku…
Tolong jangan apa-apakan dia.
Kalau dia mati, aku pun tak sanggup hidup lagi.
Janganlah bunuh dia.
Tolonglah…
Malam ini,
kita akan bertolak ke Taepyeong-dong.
- Kurung yang lain dalam lokap. - Baik.
- Setan tak… - Jangan beritahu!
Celaka!
Jangan bencikan aku, Choong-soo.
Bagaimana nak selamatkan pokok pic?
Kita tebang pokok plum.
Celaka!
Mereka semua ditangkap.
Encik, betulkah?
Encik tahu siapa yang bunuh ibu bapa saya?
Siapa syaitan itu?
Tak baik mengata orang tua begitu.
Dia mulia orangnya. Golongan atasan yang terhormat.
Mulia konon.
Orang mulia takkan membunuh dengan kejam.
Kerana dia bangsawan mulia yang setia kepada negaralah
dia jadi tentera untuk menentang Donghak.
Selepas ibu bapa kamu mati, dia terus bersara kerana rasa bersalah.
Dia berhenti kerja kerajaan dan mengasingkan diri di kampungnya.
Tapi malangnya,
kita ditakluk Jepun.
Jadi, dia mulakan tentera mulia di Jeolla.
Tapi pasukan tenteranya kalah teruk.
Saya tak nak tahu kisah hidupnya.
Saya cuma nak tahu namanya.
Beritahu sajalah namanya. Saya sibuk.
Saya pun tak tahu. Saya cuma tahu nama samarannya.
Apabila dia di medan perang, lawannya pasti tumpas di tangannya.
Oleh itu, nama samarannya…
Panglima Kebal.
Kenapa? Kau tak apa-apa?
Bangun. Hari dah senja.
Nambu Jenis 14.
- Kenapa kau pasang peredam bunyi? - Kita tukar rancangan.
Kita akan pergi bersama tanpa alihkan perhatian sesiapa.
Jadi, kita akan terus serang?
Bolehkah?
Ada ramai penyamun.
Mereka akan pergi tak lama lagi.
Kerana Nam-chun dah mengkhianat.
Demi kita.
Nanti dulu.
Siapa buat apa untuk kita?
Apa maksud kau?
Pokok plum sanggup tumbang demi pokok pic.
Ia taktik bernama "Idaedogang".
Lebih sepuluh tahun yang lalu, aku dan Nam-chun tentera mulia,
dan itulah kod rahsia kami.
Apa sebenarnya benda "Idae" itu?
Boleh kau jelaskan kepada kami?
Katakanlah kita berperang
dan ditangkap oleh tentera Jepun…
Dan mungkin akan dibunuh.
Seperti pokok plum yang sanggup ditebang demi pokok pic,
salah seorang akan berkorban…
Agar yang seorang lagi selamat.
Idaedogang.
En. Choi selalu sebut tentangnya.
Jadi, ayah Ye-bun sengaja mengkhianat?
Untuk kita?
Dia dah gila?
Dia mungkin umpan Jang Ki-ryong supaya tinggalkan Myeongjeong.
Kalau dia kata dia akan tunjuk lokasi Taepyeong-dong,
penyamun akan tinggalkan pekan
dan tak ramai askar akan tinggal di Myeongjeong.
Kemudian…
Kemudian?
Kita perlu lari dari sini.
Dengan apa-apa cara sekalipun.
Tapi kalau geng Jang tak ada di sini pun,
kita masih terkurung dan tak bersenjata.
Jadi, bagaimana?
Nam-chun berkorban untuk beri kita peluang ini.
Dia buat walaupun dia tahu dia mungkin terkorban.
Lari cepat, Choong-soo.
Jadi, kita pun patut pertaruhkan nyawa dan cuba sesuatu…
Kita tak tahu
sampai bila mereka akan terpedaya oleh penipuan Nam-chun.
Sebelum Jang dapat tahu dan pulang…
Kita perlu lepaskan diri.
- Senyap-senyap. - Dengan cepat.
- Kita selamatkan… - Lari dari sini.
Hei.
Kau nak ke mana?
Kita dah menuju ke arah timur laut.
Apa?
Taepyeong-dong bukannya di Manchuria.
Apa yang kau merepek?
Aku tak faham cakap kau.
Tunggu, Kimura.
Jeneral.
Kita akan tiba di simpang antara Yanji dan Dexin.
Kalau dia pilih arah ke Yanji, bermakna dia dah tipu kita.
Tapi kalau dia pilih Dexin…
Bermakna kita akan lalu Zhixin dan menuju ke Hoeryŏng,
dan menghala ke selatan semula.
Betul.
Jadi, kita tunggu sajalah. Buat masa ini, dia saja petunjuk kita.
Hei. Mari sini. Tunjuk muka.
Untuk selamatkan mereka, kita perlu bunuh tentera itu.
- Kau boleh buat? - Sudah tentu, aku…
Nada suara kau buat aku geram betullah.
Kenapa kau cakap macam kau ketua aku?
Aku bukannya kuli kau.
Aku cakap begitu?
Untuk selesaikan tugas ini,
ikut arahan aku, bukan arahan kau.
Faham?
Ya, bolehlah.
Bagilah arahan sekarang.
Untuk selamatkan mereka,
kita perlu bunuh tentera itu.
Kau boleh buat?
Buat sajalah.
Itu arahan aku.
Ayuh!
Kami nak merokok.
Baik. Selamat merokok.
- Apa? - Kakak.
- Kenapa? - Kau tak apa-apa?
Kau tak apa-apa?
Lukanya tentu dah dijangkiti kuman.
Janganlah tengok saja! Kau nak dia mati?
Hei!
Ada orang sakit teruk!
Cepatlah!
Celaka!
Diamlah!
Maafkan saya!
Sakitnya…
Masuk sini sekarang!
Hei, dia dah tenat.
Sakit macam nak mati!
Aduh.
Kenapa?
Aku sakit di sini.
Sakitnya!
Aku rasa macam nak mati!
Sakitnya!
Hei, penyangak.
Kamu ingat aku bodoh?
Matilah kamu semua!
Sampah Joseon busuk.
Hei!
Apa kau nak?
Maafkan kami.
Maaf.
Bangsat bengap!
Diamlah!
Sudahlah, bodoh!
Selepas kau tembak, pegang badan mangsa
supaya dia tak jatuh berdebup.
Aku yang patut beri arahan.
Selepas kau tembak, pegang badan mangsa supaya dia tak jatuh.
Aku nak tanya sesuatu.
Berapa umur kau?
Aku dah cukup besar,
dan dah bunuh ramai orang.
Puas hati?
Yang itu. Kau bunuh dia.
Aku tergelincir. Tanah licin.
Hei, bodoh!
Ambil kunci! Buka pintu, cepat!
Bertahan!
Bodoh!
Kamu semua dah melampau.
Tak ada gunanya kami tunggu lagi!
Bunuh mereka semua!
Kau lagi?
Ya, aku muncul lagi.
Bos!
Yoon!
Aku betul-betul ingat aku akan mati.
Yanji dan Dexin. Yang mana satu arahnya?
DEXIN
YANJI
Cakaplah sepuas hati, aku bukan faham pun. Jadi ikut sajalah aku.
YANJI
Togu.
Kenapa kau tipu kami?
Kenapa bawa kami ke sini?
Masa.
Dia lengahkan kita.
Supaya kawan-kawannya boleh lari.
Sekarang, yang ada di Myeongjeong cuma polis konsulat.
Patah balik!
Kita akan pulang ke Myeongjeong.
- Ya, tuan. - Ya, tuan!
Kau tinggallah di sini.
Kalau nasib kau baik, kau akan berdarah sampai mati.
Kalau tidak, haiwan liar akan baham kau.
Anakku…
Jaga dia baik-baik, Choong-soo.
Kau muncul juga akhirnya.
Maaf kerana terlambat.
Yoon.
Syukurlah…
Kenapa kau pulang ke sini?
Kau sepatutnya selamatkan diri selagi peluang masih ada.
Maafkan aku kerana menyebabkan kalian diseksa.
Kita bersaudara. Tak payahlah cakap macam itu.
Ini hal kecil saja.
Nam-chun korbankan dirinya
demi kita.
Ya, aku nampak.
Aku akan cuba selamatkan dia.
Kamu patut bangun dan…
Kamu dikepung!
Apa itu?
Menyerah diri!
Tutup lampu dan tunduk.
Menyerahlah!
Kalau kamu tak buat, kamu akan dihukum atas nama keadilan!
Kami akan hapuskan kamu semua!
SEMUA ORANG, LOKASI, ORGANISASI, TERMA, ACARA DAN EPISOD
YANG DISEBUT ATAU DIGAMBARKAN HANYA REKAAN
SEBARANG PERSAMAAN HANYA SEKADAR KEBETULAN.
Terjemahan sari kata oleh Noorsalwati